Byggingarfulltrúar og starfsmenn þeirra sem eru starfandi við gildistöku laga þessara skulu teljast uppfylla skilyrði a–c-liðar 1. mgr. 21. gr. “ Í byggingarreglugerð nr. 112 / 2012 er nánar kveðið á um gæðastjórnunarkerfi leyfisveitenda í kafla 3.2 um faggildingu leyfisveitenda . Um faggildingu fer samkvæmt lögum um faggildingu o.fl . Gæðastjórnunarkerfi byggingarfulltrúa og Mannvirkjastofnunar vegna yfirferðar hönnunargagna og úttekta skal fullnægja kröfum faggildingaraðila . “ Fyrsta skref byggingarfulltrúa og Mannvirkjastofnunar í átt að faggildingu er að koma sér upp gæðastjórnunarkerfi og samkvæmt lögum um mannvirki þarf það að gerast fyrir 1. janúar 2015 . Hugverkastofa annast faggildingu skoðunarstofa og byggir hún á ISO 17020 staðlinum um samræmismat . Í 8. kafla staðalsins er fjallað um gæðastjórnunarkerfi og eru þar tvær leiðir færar fyrir þá sem sækjast eftir faggildingu . Leið A er að fylgja kröfum staðalsins um gæðakerfi og Leið B er að hafa vottað gæðastjórnunarkerfi samkvæmt ISO 9001 gæðastaðlinum . Umsókn um úttekt á gæðastjórnunarkerfi byggingarfulltrúa Hér fyrir neðan er umsóknareyðublað sem byggingarfulltrúar fylla út og senda Mannvirkjastofnun .